TUTKIMUS- JA KEHITYSRAHOITUKSEN PROJEKTISUUNNITELMAOHJE  
Tämä on ohje projektisuunnitelman tekemiseksi. Suunnitelman ei tarvitse olla tässä muodossa, vaan tekijä voi itse valita sopivan muodon, kuten ppt, word, pdf. Olennaista on, että suunnitelmassa on kuvattu alla esitetyt asiat.

PROJEKTIN NIMI
Tekijä ja päiväys

1.	Yrityksen kasvuvisio / Uudistumisvisio ja projektin rooli sen saavuttamisessa
Kuvaa tämän projektin rooli ja merkitys yrityksen kasvu-/uudistumisvision saavuttamisessa
2.	Projektin toteutus, resurssit ja aikataulu
Kuvaa projektin lähtötilanne, mistä lähdetään eteenpäin.

Kuvaa toimenpiteet, jotka projektissa tehdään hakemuksessa kuvattujen tavoitteiden saavuttamiseksi. 
Kuvaa laajempi kokonaisuus työpakettikohtaisesti:

•	työpaketin tavoite
•	mitä tehdään 
•	ketkä henkilöt yrityksessä tekevät työtä ja heidän arvioitu työmäärä (henkilötyökuukausina)
•	yrityksen tarvitsemat ulkopuoliset palvelut: minkälaista osaamista/tekemistä yritykseen pitää ostaa, ketkä ovat potentiaalisia palveluntarjoajia ja palvelun arvioitu hinta.

Kuvaa myös projektin aikataulu.

Suuret yritykset:

Em. lisäksi kuvaa projektin verkostovaikutukset: 

•	Millaista uudentyyppistä verkostoa projektissa tavoitellaan yrityksen kehitystyön tueksi? Mistä toimijoista verkosto koostuu ja miten projektilla vaikutetaan verkostoyritysten liiketoimintaan ja/tai tutkimusorganisaatioiden kehittymiseen?
•	Miten kehitettävä verkosto uudistaa toimialaa? Miten toimialan (liike-) toimintamallit uudistuvat? Mitä uutta osaamista / osaamisten yhdistämistä tarvitaan?

3.	Seuraavat askeleet; mitä tehdään projektin jälkeen
Kerro, mitä toimenpiteitä yritys tekee projektin päättymisen jälkeen tulosten hyödyntämiseksi ja/tai markkinoille viemiseksi. Miten projektin tuloksia hyödynnetään yrityksen liiketoiminnassa? Minkä tyyppistä tutkimus- tai kehitystyötä yrityksen täytyy tehdä, jotta saavutetaan haluttu kasvu-/muutosvisio? Mitä toimenpiteitä tämä vaatii yritykseltä (ml. myynti- ja markkinointipanostukset)?